Danteren txalupa

Danteren txalupa edo Dante et Virgile aux enfers (Dante eta Virgilio infernuetan) Eugène Delacroix margolari frantsesak 1822an margotutako olioa da. Delacroixen hasierako lanetariko bat da; lan honek nolabait ezagutzera eman zuen. Errealismoko margolariek eta inpresionistek maisulana bezala hartu zuten.

 Gaia 
Margolanaren gaia Danteren Jainkotiar komedia liburutik atera zuen Delacroixek. Eszenak Dante Alighieri Virgiliorekin batera Infernua bisitatzen erakusten digu. Txalupak Phlegyasek, Lapitarren erregeak, eramaten du. Hain zuzen ere, infernuko bosgarren zirkulua da, kondenatuak Estigiaren uretan dauden tokia.

 Deskribapena 
Itsasontzian bi protagonistak ikusten ditugu. Danteri bere txano gorriarekin ezagutzen zaio; horrela errepresentatzen zitzaion Erdi Aroan. Virgiliok buruan erramu-koroa darama. Phlegyasek, bizkarra emanda, lema maneiatzen ari da. Argiak erdiko bi poetak argitzen ditu. Txalupatik zintzilik madarikatuen gorputzak ikusten ditugu. Paisaia beldurgarria da: zeru iluna, ezkerrean hiri bat sutan, zeru iluna... Margolana benetan dramatikoa da.

 Erreferentziak 

 Kanpo loturak 
 :Louvreko museoaren katalogoa.

Kategoria:Eugène Delacroixen margolanak
Kategoria:Louvre museoaren margolanak
Kategoria:Mitologia margolaritzan
Kategoria:Erromantizismoko margolanak
Kategoria:Biluzi artistikoak
Kategoria:Virgilio
Kategoria:1822ko margolanak
Kategoria:Infernua herri kulturan
Kategoria:Dante Alighieriren lanetan oinarritutako margolanak